วิทยา ศุภพรโอภาส

วิทยา ศุภพรโอภาส (9 กันยายน พ.ศ. 2492 - 18 เมษายน พ.ศ. 2565)  หรือที่รู้จักกันทั่วไปในนาม เสี่ยแหบ เป็นอดีตนักจัดรายการวิทยุ ผู้อำนวยการสร้างภาพยนตร์ ผู้เขียนบทภาพยนตร์ นักแสดง และพิธีกรชาวไทย เป็นอดีตที่ปรึกษาบริษัทนิธิทัศน์ โปรโมชั่น อดีตผู้บริหารบริษัท เอ็มสแควร์ ผู้ก่อตั้งคลื่นวิทยุลูกทุ่งเอฟเอ็ม และอดีตอุปนายกและรองประธานสมาพันธ์สมาคมภาพยนตร์แห่งชาติ

 ประวัติ 
วิทยาเกิดเมื่อวันที่ 9 กันยายน พ.ศ. 2492 จบการศึกษาระดับปริญญาตรีศิลปศาสตรบัณฑิตจากคณะรัฐศาสตร์ มหาวิทยาลัยรามคำแหง ด้านชีวิตครอบครัวสมรสกับนาง นัยนา ศุภพรโอภาส มีบุตรด้วยกันทั้งสิ้น 3 คน วิทยาเสียชีวิตเมื่อวันที่ 18 เมษายน พ.ศ. 2565 จากภาวะสมองตายหลังเข้ารับการรักษาโรคมะเร็งปอด รวมอายุได้ 72 ปีลูกชายรู้แล้วสาเหตุที่แท้จริงการเสียชีวิตของ "วิทยา ศุภพรโอภาส"

 ผลงาน 
วิทยา มีผลงานในวงการบันเทิงดังนี้ 
 ผู้อำนวยการสร้างภาพยนตร์เรื่อง "18 กะรัต" (พ.ศ. 2528 )
 ผู้ก่อตั้งสถานีวิทยุ ลูกทุ่ง เอฟ.เอ็ม. (พ.ศ. 2540) ซึ่งติดอันดับ 1 ของสถานีวิทยุยอดนิยม สำรวจโดย A.C.NIELSON 5 ปีซ้อน
 ผู้อำนวยการสร้างภาพยนตร์เรื่อง "มนต์เพลงลูกทุ่ง เอฟ.เอ็ม." 
 ผู้อำนวยการสร้างภาพยนตร์เรื่อง "รวมพลคนลูกทุ่งเงินล้าน"

 ผลงานการแสดง 
 2518 ความรักครั้งสุดท้าย
 2522 แฟน (มาเฉพาะเสียง)
 2527 สยามสแควร์

 ผลงานพิธีกร 
 คืนวันเสาร์  ช่อง 9
 ดนตรีวาที ช่อง7
 เสาร์สนุก ช่อง 9
 ฉันมากับเพลง ช่อง 9
 ซันเดย์มิวสิค ช่อง 9

 รางวัล 
วิทยา ศุภพรโอภาสได้รับรางวัลดังนี้
 รางวัลพระราชทานเทพทอง ครั้งที่ 12 พ.ศ. 2554 สาขารางวัลนักจัดวิทยุกระจายเสียงดีเด่น
 รางวัลภาพยนตร์แห่งชาติ สุพรรณหงส์ ครั้งที่ 28 พ.ศ. 2562 สาขารางวัลเกียรติยศ
 รางวัลนาฏราช ครั้งที่ 12 พ.ศ. 2564 สาขารางวัลเกียรติยศด้านวิทยุ

 เครื่องราชอิสริยาภรณ์ 
 ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๙๘ ตอนที่ ๒๐๖ ง ฉบับพิเศษ หน้า ๓๐๒๗, ๑๗ ธันวาคม ๒๕๒๔

 อ้างอิง 

หมวดหมู่:ผู้อำนวยการสร้างภาพยนตร์ชาวไทย
หมวดหมู่:ดีเจชาวไทย
หมวดหมู่:พิธีกรชาวไทย
หมวดหมู่:ผู้ได้รับเครื่องราชอิสริยาภรณ์ บ.ม.